L-immigranti kienu mill-Ghana, Guinea u s-Sudan u huma kollha rġiel Grupp ta’ 76 immigrant ġew salvati mill-Forzi Armati u ddaħħlu Malta lbieraħ filgħaxija. Kelliem għall-Forzi Armati kkonferma li l-immigranti nstabu fiż-żona tat-tiftix u salvataġġ ta’ Malta. L-immigranti kienu mill-Ghana, Guinea u s-Sudan u huma kollha rġiel. Intant, ilbieraħ, skont l-Aġenzija tan-Nazzjonijiet Magħquda għar-Refuġjati, ‘il fuq minn 150 persuna għerqu meta d-dgħajsa li kienu fuqha nqalbet u għerqet. 150 persuna oħra kienu salvati u ttieħdu lura l-Libja.